Nuwe flieks: Welcome Home, The White Tiger | Netwerk24
Nuwe flieks: Welcome Home, The White Tiger
Sodra jy die jacuzzi, die eienaar van 'n villa en die fraai uitsig sien, vermoed jy onheil. Voeg daarby die landheer wat 'n ongelukkige paartjie afloer en onverwags opdaag en die resep is voorberei vir moord, seks en verraad. Maar dat die briljante Aaron Paul hom hieraan verbind het, is onverstaanbaar. "Ek kon die draaiboek geskryf het," sug 'n vriend halfpad deur die rolprent. Jy ken die tweemaaltafel beter as die kinkels in die kabel. Moenie hierop tyd mors nie. Rillers is 'n kuns. Hier is 'n holruggeryde hobbelperdjie. Op Showmax. 16.
The White Tiger ****
Verwag 'n besonderse rolprent waarvan die draaiboek vir 'n Oscar benoem is. 'n Jong man is moeg daarvoor om gering­geskat te word en meld homself as die motorbestuurder van 'n ryk psigopaat aan. Maar moenie vir Balram (Adarsh Gourav) onderskat nie. Hy leer by die beste en kort voor lank verander dinge . . . Ten spyte van die misleidende titel is dit 'n besonder slim, verrassende en intelligente wraak-rolprent. Op Netflix. Beperking 16.